તેઓએ આ પોસ્ટ મારફતે સરકાર ઉપર ટિપ્પણી કરતાં કહ્યું હતું કે, તેમના નામને દૂર કરવામાં આવે તેમ તેઓ ઈચ્છે છે. તેઓ હવે વધુ રાહત અનુભવી રહ્યા છે. આજે સરકારે તેમનું નામ વીવીઆઈપી લોકોની યાદીમાંથી દૂર કર્યું હતું. એક સમગ્ર પ્રક્રિયાના ભાગરૂપે આ કવાયત હાથ ધરાઈ હતી. વાડરા ગૃહ મંત્રાલયને પત્ર લખીને પણ વિનંતી કરી શક્યા હોત. ત્યારબાદ ગૃહ મંત્રાલય દ્વારા પત્ર નાગરિક ઉડ્ડીયન સેક્રેટરીને મોકલી દેવામાં આવે છે. એનડીએ સરકાર આ યાદીમાંથી વાડરાનું નામ દૂર કરવાની શરૂઆતથી જ વાત કરી રહી હતી. ગયા વર્ષે આ સરકાર સત્તામાં આવ્યા બાદથી તેમનું નામ દૂર કરવાને લઈને અટકળો ચાલી રહી હતી. લોકસભાની ચુંટણી દરમિયાન રોબર્ટ વાડરાનો મુદ્દો જોરદાર રીતે ચગાવાયો હતો. હાલના વડાપ્રધાન નરેન્દ્ર મોદીએ લોકસભા ચૂંટણી દરમિયાન વાડરાના મુદ્દાને ઉઠાવીને કોંગ્રેસની તકલીફો વધારી હતી.